كنافه

كنافه Konafa (بالقبطى ⲕⲉⲛⲉϥⲓⲧⲉⲛ كنفيتن) من الحلويات المصريه، عرفوها و أكلوها المصريين من آلاف السنين.Goldstein, Darra, ed. (2015). The Oxford Companion to Sugar and Sweets. Oxford University Press. p. 447. ISBN 978-0-19-931339-6. "Egypt had made two contributions to the sweets repertoire. One was kaꜥk (from Coptic), a sort of ring-shaped biscuit that has survived to the present. The other was an extra-thin flatbread, kunafa (Coptic: kenephiten)."Černý, J. (1976). Coptic Etymological Dictionary. Cambridge University Press. p. 60. ISBN 0-521-07228-XCrum, Walter Ewing (1939). A Coptic Dictionary. Oxford University Press. p. 113a. ISBN 0-19-864404-3Youssef, Ahmad Abdel-Hamid (2003). From Pharaoh's Lips: Ancient Egyptian Language in the Arabic of Today. The American University in Cairo Press. pp. 46–47. ISBN 977-424-708-6 كلمة "كنافة" أصلها كلمة "كِنِفيتِن ⲕⲉⲛⲉϥⲓⲧⲉⲛ/ⲕⲉⲛⲉⲫⲓⲧⲉⲛ" فى اللغه القبطيه
، و نطقها kenefiten  و الاسم القبطى جه من اللغه المصرى القديمه: "كنف اتنو ḳnf ı͗tnw".Faulkner, Raymond O. (1962). A Concise Dictionary of Middle Egyptian. Griffith Institute, Oxford. p. 341. ISBN 0-900416-32-7

الكنافه بتتعمل من عجينه ف شكل خيط، و المصريين  بيحطو عليها سمنه او زيت و مكسرات و اشطه علا حسب اللى بيعملها، بتخش الفرن، و بيحطو عليها شربات من سكر و مايه و لمون و ممكن ڤانيليا . الكنافه اتنقلت من مصر لدول  البحر المتوسط، زى اليونان و تركيا و الشام و دول تانيه.

اول ظهور ليها ف الدول دى كان ف ايام الدوله الفاطميه ف فتره متأخره عنها ف القرن ال13 الميلادى، و ف الوقت ده اسمها ابتدا يظهر ف الكتب اللى بتّرجم اللغه القبطى لعربى، و كتبوه "كنافه"، و كلمة "كنافه" اسمها ف اللغه المصرى\القبطى، عشان الاكله ماكانتش موجوده عند الدول دى قبلها و عشان كده مكانش ليها اسم ف اللغات بتاعتهم. ده معناه ان كلمة "كنافه" دى من ناحيه لغويه هيا كلمه مصرى صافى جايه طوالى م اللغه المصرى\القبطى.

 اصل كلمة "كنافه" 
تصغير|مشهد ل الخَبيز و المخبوزات ف مصر القديمه، م الجبانه بتاع رمسيس التالت ف وادى الملوك؛ ف المشهد ده، تقدر تشوف بوضوح المصريين و هما بيعملو من الاف السنين نفس اللى بيعملوه دلوقت.
تصغير|صوره لعمل الكنافه ف القاهره، مصر.
كلمة "كنافه" جايه من اسم الاكله ف اللغه القبطى، اللى هوا "كِنِفيتِن ⲕⲉⲛⲉϥⲓⲧⲉⲛ/ⲕⲉⲛⲉⲫⲓⲧⲉⲛ"، و الاسم القبطى جى من اسمها ف اللغه المصرى القديمه، اللى هوا "كنف اتنو ḳnf ı͗tnw". كلمة "كنف ḳnf" كانو برضه بيكتبوها "كفن ḳfn"، و دى حاجه اسمها "metathesis"، و بتحصل كتير ف لسان المصريين.

"كنف ḳnf" دى المقصود بيها نوع م الكيكه، و "اتنو" معناها "رماد ashes"، و الاسم كامل بيوضح الطريقه اللى المصريين بيعملو الكنافه بيها. ف المرحله الديموتيكى الاسم فضل زى ما هوا، بس ال "ḳ"، اللى ساعات بيكتبوها "q"، بقت بتتنطق "ك k" (عشان كده هيا ف الصفحه دى مكتوبه ب ال "كـ")، و ده حصل ف المصرى المتأخر عمومى، اللى شامل الديموتيكى و المرحله اللى قبلو علا طول و القبطى. الاسم ف المرحله القبطى بقا "كِنِفيتِن ⲕⲉⲛⲉⲫⲓⲧⲉⲛ ي ⲕⲉⲛⲉϥⲓⲧⲉⲛ"، و المصرى اللى بيعملها بقا اسمو "كِنِفيتيس ⲕⲉⲛⲉϥⲓⲧⲏⲥ/ⲕⲉⲛⲉⲫⲓⲧⲏⲥ"؛ ال "-يس ⲏⲥ-" اللى ف اخر كلمة "كِنِفيتيس ⲕⲉⲛⲉϥⲓⲧⲏⲥ/ⲕⲉⲛⲉⲫⲓⲧⲏⲥ" دى لزئه جايه م اليونانى، و المصريين ضافوها ل الكلمه المصرى\القبطى عشان يعملو الاسم بتاع اللى بيعملها.

بعد كده اما مصر وقعت ف الاحتلالات بتاع العصور الوسطانيه، الاكله ابتدت تتنشر ف المنطقه اللى حوالين مصر، وكلمة "كنافه" ابتدت تظهر ف الكتب اللى بتّرجم القبطى ل العربى، فخدو الاسم بالشبه كده، عشان الاكله دى مكاتش ليها اسم ف اللغات بتاعتهم، و ده عشان الدول بتاع المنطقه دى معرفوش الاكله دى غير بعد احتلال مصر، و مظهرتش ف كتب الطبخ اللى هما كانو بيكتبوها غير ف مرحله متأخره، زى كتب الطبخ بتاع القرن ال13 الميلادى. كلمة "كنافه" بردو ظهرت ف الحكايات المصريه بس م الحكايات بتاع "الف ليله و ليله"، و مش-غريب انها ظهرت ف الجزء المصرى بس م الحكايات دى. الجدر "كَنَف" العربى ملوش علاقه ب انواع الكيكه و الحلويات، و ملوش علاقه ولا ب الاكل عمومى ولا ب الاكله دى خصوصى. يعنى كلمة "كنافه" ملهاش اى معنا ف العربى، و ده عشان مينفعش تبقا جايه من الجدر العربى اللى ملوش علاقه ب الاكله ف معناه. كلمة "كنافه" دى يادوب كتابة-النطق، و قريبه م ال "transcription"، ل الكلمه المصرى\القبطى. ده معناه ان كلمة "كنافه" دى من نحيه لغويه هيا كلمه مصرى صافى جيه طوالى م اللغه المصرى\القبطى.

كفن\كنف اتنو ḳfn/ḳnf ı͗tnw ب الخط الهيروجليفى (م الشمال ل اليمين):  q:f-n-M17-t:n-W24-w-D19-N33:Z2 قبطى: كِنِفيتِن ⲕⲉⲛⲉϥⲓⲧⲉⲛ/ⲕⲉⲛⲉⲫⲓⲧⲉⲛ

 اكلها و مناساباتها 
المصريين بياكلو الكنافه ف اى وقت و ف اى موسم، و بردو باقى البلاد التانيين، زى اليونان و تركيا و الشام، بياكلوها ف اى وقت، بس اكلها بيزيد ف شهر رمضان. الكنافه الكالورى بتاعها عالى، و فيها كميات م الفيتامينات و المعادن.

الكنافه بياكلوها ف حفلات و مناسبات كتير بردو، زى ف الافراح والعزومات و اعياد الميلاد بياكلوها مع الشاى و القهوه.

 مكونات عجينة كنافه 
فى انواع م الكنافه المكونات بتاعتها بتبقا:
 دقيق
 نشا
 ملح الاكل
 زيت
 ميه سخنه
.

 معرض صور 

حلويات تانيه
 لوكومادس
قطايف
بسبوسه
هريسه
بقلاوه
كيك
تورته
جاتوه
شوكولاته

 شوف كمان 
 مطبخ مصرى
 مصريين
 قطايف
 شهر رمضان

 لينكات برانيه 

 مصادر 

تصنيف:مطبخ مصرى
تصنيف:اكل مصرى
تصنيف:حلويات مصريه
تصنيف:سكريات
تصنيف:اكل
تصنيف:حلويات